CELEX: 62019TN0798
Language: hu
Date: 2019-11-18 00:00:00
Title: T-798/19. sz. ügy: 2019. november 18-án benyújtott kereset – Bennahmias kontra Parlament

10.2.2020   
            
            
               HU
            
            
               Az Európai Unió Hivatalos Lapja
            
            
               C 45/77
            
         
      2019. november 18-án benyújtott kereset – Bennahmias kontra Parlament
      (T-798/19. sz. ügy)
      (2020/C 45/62)
      Az eljárás nyelve: francia
      
         Felek
      
      
         Felperes: Jean-Luc Bennahmias (Marseille, Franciaország) (képviselők: J.-M. Rikkers, J.-L. Teheux és M. Ganilsy ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Parlament Főtitkárának 2019. szeptember 16-i határozatát;
               
            
                  —
               
               
                  semmisítse meg a 29 806 euró visszatérítését elrendelő 2019–1599. számú terhelési értesítőt;
               
            
                  —
               
               
                  az Európai Parlamentet kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap a megtámadott határozat elégtelen indokolásán alapul, mivel az Európai Parlament főtitkárának érvelése nem egyértelmű, tekintve, hogy nem jelöli meg, hogy a bemutatott iratok miért nem minősülnek a munkavégzés igazolásának.
               
            
                  2.
               
               
                  A második jogalap a megtámadott határozat értékelési hibáján alapul, mivel az Európai Parlament főtitkára által ismertetett tényállás nem pontos.
               
            
                  3.
               
               
                  A harmadik jogalap a bizonyítási teher megfordításán alapul. E tekintetben a felperes úgy véli, hogy nem az ő feladata, hogy bizonyítékot szolgáltasson parlamenti asszisztense munkavégzésére, hanem éppen ellenkezőleg, a Parlamentnek kell ennek ellenkezőjét bizonyítania.
               
            
                  4.
               
               
                  A negyedik jogalap az arányosság elvének megsértésén alapul, mivel a felperestől követelt összeg azon feltételezésből indul ki, hogy a parlamenti asszisztens soha sem végzett munkát a felperes javára.